न्युजिल्यान्डको संयमित सुरुआत
न्युजिल्यान्डले पाकिस्तानविरुद्धको पहिलो टेस्टमा शनिबार संयमित सुरुआत लिएको छ ।
माउन्ट मगुनइ — न्युजिल्यान्डले पाकिस्तानविरुद्धको पहिलो टेस्टमा शनिबार संयमित सुरुआत लिएको छ ।टस जितेर पाकिस्तानले न्युजिल्यान्डलाई पहिले ब्याटिङको निम्तो दिएपछि न्युजिल्यान्डले सम्हाल्दै खेलेको हो ।पहिलो दिनको खेल समाप्त हुँदा न्युजिल्यान्डले तीन विकेटमा २ सय २२ रन बनाएको छ । टिमले १३ रन बनाउँदासम्म दुई विकेट गुमाइसकेको थियो । तर त्यसयता केन विलियम्स र रस टेलरले १ सय ३३ रनको साझेदारी गरे ।टेलर ७० रन बनाएर साहिन साहको बलमा आउट भए । विलियम्स ९४ रन बनाएर खेलिरहेका छन् भने हेनरी निकोलसले ४२ रन बनाएर साथ दिइरहेका छन् । उनीहरूले ८९ रनको नटआउट साझेदारी गरिसकेका छन् । 